## Opinnäytteen [Täydennä opinnäytteen nimi] tietosuojailmoitus

[Tämä tietosuojailmoituksen mallipohja on tarkoitettu avuksi tietosuojailmoituksen laatimiseen opiskelijalle ja opinnäytteen ohjaajalle tilanteessa, jossa opiskelijat keräävät ja käsittelevät itsenäisesti henkilötietoja opinnäytetyötä varten ja opiskelijalla ei ole työsuhdetta Aalto- yliopistoon. Tällaisessa tilanteessa opiskelija on itse henkilötietojen rekisterinpitäjiä, ei Aalto- yliopisto. Huomaathan, että jos opiskelija haluaa hyödyntää samaa dataa jatkotutkimuksessa, kuten väitöskirjassa tai tieteellisissä artikkeleissa maisterivaiheen opinnäytteen jälkeen, siitä pitää informoida tässä tietosuojailmoituksessa. Esimerkiksi tarkoitusta (kohta 1), jakamista (kohta 5, jos esimerkiksi Aallon henkilöstön/tutkijoiden on tarpeen käsitellä dataa) ja poistamista (kohta 8, jos tiedot säilytetään pidempään) käsittelevissä kohdissa tulee selvästi huomioida, että dataa aiotaan käyttää muuhunkin kuin vain maisterinvaiheen opinnäytteeseen. Huomaathan kuitenkin, että tässä tietosuojailmoituksessa henkilötietojen käsittelyperuste on suostumus, joten osallistujat voivat koska tahansa peruuttaa suostumuksensa henkilötietojen käsittelyyn ja vaatia datansa poistamista ja opiskelija säilyy datan rekisterinpitäjänä koko datan elinkaaren eli siihen asti, kun se poistetaan. Jos jatkotutkimuksen mahdollisuutta ei ole huomioitu alun perin tietosuojailmoituksessa ja maisterivaiheen opinnäytteen valmistuttua nousee esiin tarve käyttää aineistoa jatkotutkimukseen, osallistujilta voidaan pyytää uusi suostumus jatkotutkimuskäyttöön (jos yhteystiedot edelleen tallessa).]

Tietosuojailmoitus tulee antaa tutkimuksen osallistujille ennen henkilötietojen keräämistä.]

### Mikä on henkilötietojen käsittelyn tarkoitus

Henkilötietojen käsittelyn tarkoituksena on kerätä aineistoa maisterivaiheen opinnäytettä varten aiheesta [Kerro tässä hyvin tiivistetysti, mitä tutkimuksella halutaan selvittää ja miten opinnäytetutkimus toteutetaan]. Opinnäytetutkimuksen aineisto kerätään [Tähän lisätään lyhyt kuvaus esim. haastatteluista tai kyselyistä, joilla aineistoa kerätään.]

### Mitä henkilötietoja opinnäytettä tehtäessä käsitellään

[Tähän osioon tulee listaus henkilötietotyypeistä, joita tutkimuksessa käsitellään. Pyri kuvaamaan henkilötietotyypit mahdollisimman konkreettisesti. Henkilötietoja ovat kaikki luonnolliseen henkilöön yhdistettävissä olevat tiedot, eivät ainoastaan suorat henkilötiedot, kuten nimi ja yhteystiedot. ]

[Useimmiten kaikki tutkittavista keräämäsi aineisto opinnäytetutkimusta varten on henkilötietoa, kuten haastatteluvastaukset, kyselyvastaukset ja valokuvat, videot tai äänitteet tutkittavista henkilöistä. Käy läpi opinnäytetutkimuksen kulku ja toteutus vaiheittain mielessäsi ja listaa tähän, mitä tietoja kerätään ja tallennetaan ja missä muodossa (esim. teksti, video, äänite). Esimerkiksi voit ajatella opinnäytetutkimuksen kulun ja henkilötietojen keruun näin: 1. keräät ensin tutkimukseen osallistuvien nimen ja yhteystiedot opinnäytetutkimuksen käytännön toteuttamista, kuten tutkimustilanteen sopimista ja aikataulutusta varten, 2. pyydät seuraavaksi ennen varsinaisen aineiston keräystä tutkimukseen osallistuvalta allekirjoituksen suostumuslomakkeeseen, jossa on osallistujan nimi ja 3. keräät lopuksi varsinaisen aineiston tutkimustilanteessa (kuten haastattelu, työpaja jne.). Henkilötietoja ovat esimerkiksi:

* Suoraan yksilöivät tunnistamistiedot kuten nimi ja yhteystiedot
* Opinnäytetutkimuksen suostumuslomakkeet (sisältää vähintään tutkittavan nimen)
* Kaikki osallistujaa koskevat tiedot, jotka tutkittava antaa itsestään kyselylomakkeella
* Ääni- ja videotallenteet, sekä mahdollinen litteroitu versio, eli äänitallenteen puhtaaksikirjoitettu teksti.
* Haastatteluvastaukset ]

**Erityisiin henkilötietoryhmiin kuuluvat eli arkaluonteiset henkilötiedot**

[Valitse vaihtoehto 1 tai 2. **Vältä** **kandidaatti- tai maisterivaiheen opinnäytteissä arkaluonteisten henkilötietojen käsittelyä erityisesti, jos ylipäätään käsittelet henkilötietoja tutkimuksessa ensimmäistä kertaa. Opiskelijoilla ei myöskään ole välttämättä käytettävissään riittäviä työkaluja arkaluonteisten tietojen asianmukaiseen suojaamiseen.**

Mikäli tutkimuksessa ei käsitellä arkaluonteisia henkilötietoja eli erityisiin henkilötietoryhmiin kuuluvia henkilötietoja, voit valita ensimmäisen vaihtoehdon ”Erityisiin henkilötietoryhmiin kuuluvia tietoja tai muita erityisen suojattavia tietoja ei käsitellä tutkimuksessa” ja poistaa toisen vaihtoehdon ja listauksen erityisiin henkilötietoryhmiin kuuluvista henkilötiedoista.

Huomaathan, että erityisiin henkilötietoryhmiin kuuluvia tietoja on suojattava erityisen tarkasti ja näiden tietojen käsittely täytyy suunnitella huolellisesti. Katso tutkimuseettisen toimikunnan ohjeet erityisiin henkilötietoryhmiin kuuluvien tietojen käsittelyyn liittyen [[Tutkimuseettinen toimikunta | Aalto-yliopisto](https://www.aalto.fi/fi/palvelut/tutkimuseettinen-toimikunta)] valitse ne alla olevasta listasta.]

[Vaihtoehto 1] Erityisiä henkilötietoryhmiin kuuluvia tietoja tai muita erityisen suojattavia tietoja **ei käsitellä** tutkimuksessa.

[Vaihtoehto 2] Lisäksi tutkimuksessa käsitellään seuraavia erityisiä henkilötietoja:

Rotu tai etninen alkuperä

Poliittiset mielipiteet

Uskonnollinen tai filosofinen vakaumus

Ammattiliiton jäsenyys

Geneettinen tieto

Biometriset tiedot henkilön tunnistamista varten

Terveyttä koskevat tiedot

Seksuaalista suuntautumista tai käyttäytymistä koskevat tiedot

Rikostuomiot tai rikkomuksia koskevat tiedot

Henkilötunnuksen käsittely on tarpeen tunnistamisessa tai aineiston yhdistämisessä.

**Henkilötietoja kerätään seuraavista lähteistä:**

Tutkittavalta itseltään: [esim. haastattelut, kyselylomakkeet]

Rekisteritietolähteistä: [esim. Väestötietojärjestelmä]

### Tunnisteellisten tietojen käsittely analysointivaiheessa ja opinnäytteessä

Suoria tunnisteita, kuten nimeäsi, käsitellään aineistoa kerättäessä ja analysoitaessa.

Julkaistavassa opinnäytteessä suorat tunnisteet poistetaan tai korvataan satunnaistunnisteella.

[Lisää tähän edellisen kappaleen jatkoksi tarkempi kuvaus siitä, mitä tunnisteita on poistettu tai korvattu satunnaistunnisteella ja miten poistat tutkimuksen kannalta tarpeettomat tiedot. Alla joitakin esimerkkejä, joista voit valita

* Haastatteludata litteroidaan ja haastatteluvastauksissa ilmenevät suoran tunnistamisen mahdollistavat tiedot poistetaan. Alkuperäinen äänitallenne poistetaan välittömästi litteroinnin jälkeen.
* Haastatteluaineiston suoraan yksilöivät tiedot, joista haastateltavan henkilöllisyys on mahdollista päätellä (kuten työpaikka ja asema), poistetaan litterointivaiheessa.
* Mikäli osallistuja paljastaa haastattelussa arkaluonteisia tietoja, joiden käsittely ei ole tutkimuksessa välttämätöntä niin kyseiset tiedot poistetaan litterointivaiheessa.
* Aineistonluokittelua karkeistetaan, esim. käytetään ikähaarukkaa täsmällisen iän sijaan tunnistamisen vaikeuttamiseksi. ]

Henkilöllisyyttäsi ei ole mahdollista tunnistaa julkaistavasta opinnäytteestä. [Muuta tämä teksti, jos esimerkiksi teet haastatteluja, jossa on tarkoituksena julkaista osallistujan nimi tai asema ja työnantaja tai julkaisussa on valokuvia osallistujista]

### Henkilötietojen käsittelyn oikeusperuste

Henkilötietojen käsittelyperusteena on tutkittavan nimenomainen suostumus tietojen keräämiseen ja analysointiin.

* [Kun käsittelyperusteena on suostumus, tutkimukseen osallistuvalla on oikeus peruuttaa suostumuksensa. Jos henkilö peruuttaa suostumuksensa, kyseisen henkilön henkilötiedot tulee poistaa aineistoista. On suositeltavaa, että valmiista opinnäytteestä ei ilmene henkilötietoja siten että henkilöt voidaan tunnistaa opinnäytteestä, jollei henkilötietojen mainitsemisesta ole erikseen sovittu. Jos suostumus käsittelyperusteena ei mielestäsi ole mahdollinen (esimerkiksi rekisteritutkimus) opinnäytetutkimuksellesi, keskustele asiasta ohjaasi kanssa. Katso lisätietoja ohjeesta aalto.fi (linkki tulossa) ]

Hyväksyttyyn opinnäytteeseen suostumuksen peruuttamisella ei enää ole vaikutusta, koska hyväksytty opinnäyte on akateeminen julkaisu, joka julkaistaan osana akateemisen ilmaisun sanavapautta (yleisen tietosuoja-asetuksen 6 ja 85 artiklat ja tietosuojalain 27§). Hyväksytystä opinnäytteestä ei voida enää poistaa tietoja.

### Henkilötietojen jakaminen

Henkilötietojasi sisältävää aineistoa voidaan jakaa opinnäytteen ohjaajan XX kanssa, mikäli se on tarpeen ohjaustyössä.

### Kansainväliset tietojen siirrot

Jos henkilötietoja sisältävää aineistoa siirretään EU/ETA alueen ulkopuolisiin maihin tai kansainvälisille järjestöille noudatetaan tietosuojalainsäädännön siirrolle asettamia vaatimuksia.

### Henkilötietojen säilytys ja, tutkimukseen osallistuvan suojaaminen

Tässä tutkimuksessa toteutetaan seuraavat toimenpiteet tutkimukseen osallistuvan suojaamiseksi:

Opinnäytetutkimuksella on tutkimussuunnitelma.

Opinnäytetutkimuksella on valvoja / vastuuohjaaja [nimi ja yhteystiedot]

**Manuaalisen aineiston suojaaminen**: [Tähän kuvataan miten ja missä paperista tai muuta ”fyysistä” aineistoa säilytetään, kirjaa esimerkiksi, että paperisia suostumuslomakkeita säilytetään lukitussa kaapissa.]

**Tietojärjestelmissä käsiteltävät tiedot**: Käytettävät tietokoneet sekä tietojärjestelmät on suojattu käyttäjätunnuksella ja salasanalla. Pääsy henkilötietoja sisältävään tutkimusaineistoon on rajattu niin, että ainoastaan opiskelijalla ja opinnäytteen ohjaajalla on pääsy henkilötietoihisi.

### Henkilötietojen säilytys ja poistaminen

**Poistaminen tutkimuksen aikana ja tutkimuksen jälkeen**

[Tähän kuvaus siitä, milloin henkilötietoja sisältävä tutkimusdata tuhotaan, suositeltavaa on, että henkilötietoja sisältävä tutkimusdata poistetaan viimeistään 6 kuukauden kuluttua opinnäytteen hyväksymisestä.]

[Mikäli suunnittelet käyttäväsi kerättyä henkilötietoja sisältävää dataa myös jatkotutkimukseen, kuten väitöskirjaan tai tieteellisiin artikkeleihin, mieti sopiva poistoaika. Sen voi myös sitoa väitöskirjan valmistumiseen tai tieteelliseen artikkeliin esimerkiksi niin, että tiedot poistetaan X vuoden kuluttua viimeisimmästä julkaisusta, johon dataa on käytetty.]

### Tutkimukseen osallistuvan oikeudet

Yleisen tietosuoja-asetuksen (GDPR) mukaan henkilöllä on oikeus:

* saada tietoa henkilötietojensa käsittelystä
* tarkastaa itseään koskevat tiedot
* pyytää tietojensa oikaisua
* pyytää tietojensa käsittelyn rajoittamista
* vastustaa tietojensa käsittelyä
* pyytää tietojensa poistamista. Huomioi kuitenkin, että hyväksytty opinnäyte on akateeminen julkaisu, joka julkaistaan osana akateemisen ilmaisun sanavapautta (yleisen tietosuoja-asetuksen 6 ja 85 artiklat ja tietosuojalain 27§). Hyväksytystä opinnäytteestä ei voida enää poistaa tietoja.
* Siinä tapauksessa, että tutkimuksen tekeminen ei edellytä tai ei enää edellytä rekisteröidyn tunnistamista, rekisterinpitäjä ei ole velvoitettu hankkimaan lisää tietoja, jotta data tai rekisteröity voitaisiin tunnistaa vain sen vuoksi, että rekisteröity voisi käyttää oikeuksiaan. Jos rekisterinpitäjä ei tunnista dataa, joka on liitettävissä tiettyyn rekisteröityyn, niin rekisteröidyllä ei ole oikeutta tietojen tarkastamiseen, tietojen korjaamiseen, tietojen käsittelyn vastustamiseen eikä tietojen poistamiseen. Jos rekisteröity kuitenkin antaa lisätietoja, joiden avulla hänet voidaan tunnistaa tutkimusdatasta, niin oikeuksia ei rajoiteta.

### Rekisterinpitäjän yhteystiedot

Tämän tutkimuksen rekisterinpitäjä on opiskelija [Opiskelijan nimi ja yhteystiedot]

### Aalto-yliopiston tietosuojavastaavan ja valvontaviranomaisen yhteystiedot

Mikäli tutkittavalla on tietosuojaan tai henkilötietojen käsittelyyn liittyviä kysymyksiä hän voi ottaa yhteyttä Aalto-yliopiston tietosuojavastaavaan: puh. 09 47001 (vaihde), [tietosuojavastaava@aalto.fi](mailto:tietosuojavastaava@aalto.fi).

Jos tutkimukseen osallistuva kokee, että hänen henkilötietojaan on käsitelty tietosuojalainsäädännön vastaisesti, on osallistujalla oikeus tehdä valitus valvontaviranomaiselle, tietosuojavaltuutetulle (lue lisää: <http://www.tietosuoja.fi>).

**Suostumus osallistua opinnäytetutkimukseen ja henkilötietojen käyttöön**

Olen ymmärtänyt, että opinnäytetutkimukseen osallistuminen on vapaaehtoista ja voin milloin tahansa ilmoittaa, etten enää halua osallistua opinnäytetutkimukseen, mutta siihen asti kerättyjä aineistoja voidaan hyödyntää opinnäytetutkimuksessa. Annan suostumukseni henkilötietojeni käyttöön oheisessa opinnäytteen tietosuojailmoituksessa kuvatulla tavalla.

Olen saanut riittävät tiedot opinnäytteen tietosuojailmoituksesta, minulla on ollut mahdollisuus saada vastauksia kysymyksiini, olen ymmärtänyt saamani tiedot ja haluan osallistua opinnäytetutkimukseen.

Ymmärrän, että hyväksytty opinnäyte julkaistaan eikä opinnäytettä voi enää hyväksymisen jälkeen muuttaa tai poistaa, vaan se on pysyvä julkaisu osana akateemisen ilmaisun vapautta.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Päiväys, opinnäytetutkimukseen osallistuvan allekirjoitus, suostumuksen voi antaa myös sähköpostilla tai kyselylomakkeella